"Setswana Puo ya Gae (HL)/P1 3 DBE/Ngwanaitseele 2018 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. SETLHANGWA A (TEMANA) 1 E rile ka ngwaga wa ketepedinngwe, Seitshiro ke fa a kubugelwa ke bolwetse jo bogolo jwa ngope. Bolwetse jwa gagwe bo ne ba retelela dingaka gammogo le bonkadingala. Go ne go se ope yo o neng a ka bua gore ke bolwetse jwa mofuta ofe. Bookelo jwa Jubilee jwa Hammanskraal bo ne ba mo romela kwa Ga-Rankuwa. Ga-Rankuwa 5 yona ya mo romela kwa Kalafong. Kalafong ya leka Tshepong kwa Matlosane. Le yona Tshepong ya mmusetsa kwa Perekwane kwa Gouteng go e kopa go e utlwisa dikgang. 2 Kwa bofelong ke sa le ke utlwa go twe go teng bookelo bongwe jwa Gelukspan golo gongwe kwa kgaolong ya Ditsobotla e le yona e neng 10 ya gowa Thusong teng mo Ditsobotla go leka go e thologa mokgosi. Gaeadingwe morwa'a Ramaloka o ne a tsenya tlhogo, a bitsa badimo ba gagwe ka maina. Mothusi a lela bosigo le motshegare. A sa bone boroko. Le sekolo a se fetola mebala jaaka segata se inyatsa. 3 Ba ga Ramaloka ba tsena mo tsietsing le mo pitlaganong ka bolwetse 15 jwa ga Seitshiro. Gaeadingwe a tlhoatlhoega thata ka ga seno, mme ka monna e le monna, a nona pelo ka mathe, a lelela teng le go swa senku. O ne a na le tsholofelo e e tletseng ya gore gongwe ka lesego Modimo a ka mo utlwela botlhoko, a arabela selelo sa gagwe, mme a mmolokela mogatse mo diphateng tse a leng mo go tsona. 2 0 A gakologelwa gore gaabomotho go thebephatshwa, a gopola gore setso sa bona le sona se na le bokgoni jwa go ka tsosa motho mo diphateng … 4 'Tsenela ka kwano ngaka Merementsi.' Mokonyakonyo wa ga Merementsi wa arajwa ke lentswe le le mo 25 kutlobotlhokong la ga Gaeadingwe. 'Dumela rra. O kae mmobodi wa rona?' Ga botsa Merementsi. 5 Merementsi e ne e le ngaka ya tlhabana ya kgomo. A tswa kwa kgakala gare ga mpa ya lefatshe. Ga twe o ne a tswa a le kwa Botswana. Monna ke yoo tlhe. A tlhakatlhakane, a le montsho ka 30 mmala. Sekgwa sa monyamane sona se kitlane thata moo le molomo wa gagwe o neng o sa bonagale. Se ne se ntshofetse se re fii! A rwele tlhoro ya gagwe ya letlalo le ke sa itseng gore ke la phologolo efe, le gona o e bolaile jang, kwa kae. 6 E rile fa a sena go supediwa phaposi e Seitshiro a neng a robetse mo 35 go yona, a tsena, mme a gasa tlhabana ya kgomo go leka go ba rebolela se se ka neng se ja mogatsa'a Gaeadingwe. A di gasa fa fatshe, mme tsa phatlalala. A di leba, mme a thikitha tlhogo jaaka kgomo e tsenwe ke ntsi mo tsebeng, a itshwara ditedu … Kwalololo e ileditswe Phetla"